
Projektas: „Pogimdyvinės depresijos prevencija stiprinant besilaukiančių ir neseniai pagimdžiusių moterų psichologinį atsparumą“
Projekto vykdytojas: VšĮ Krizinio nėštumo centras
Projektą finansuojamas: Visuomenės sveikatos stiprinimo fondo lėšomis, kurį administruoja Sveikatos apsaugos ministerija
Projekto įgyvendinimo laikotarpis: 2023 06 05 - 2023 12 01

	Fondo lėšomis finansuojama suma
	42989,35 eurai

	Pareiškėjo ir (arba) jo partnerio (-ių) indėlio suma
	2206,68 eurai

	Projekto santrauka: 
	Šiuo projektu siekiama teikti pagalbą visoje Lietuvoje gyvenančioms moterims (vyrams, šeimoms) išgyvenančioms nerimastingas būsenas nėštumo metu ir taip vykdyti pogimdyvinės depresijos prevenciją, o taip pat padėti šioms moterims pogimdyminiu laikotarpiu. Taip pat padėti naujai besikreipiančioms moterims, patiriančioms sudėtingus emocinius išgyvenimus jau po gimdymo. Sieksime apie emocinius sunkumus ir pagalbos galimybes suteikti kuo daugiau žinių medikams, savo darbe susiduriantiems su šiomis moterimis, bei visai visuomenei, kad suprastų, kaip svarbu pastebėti ir laiku nukreipti moterį pagalbos.

	Projekto tikslas
	Teikti besilaukiančioms ir neseniai pagimdžiusioms moterims (ir jų partneriams) nemokamas kompleksines paslaugas, nukreiptas į  jų  psichinės sveikatos stiprinimą, psichologinį atsparumą ir taip vykdyti pogimdyminės depresijos prevenciją; informuoti specialistus bei visuomenę apie pagalbos prieinamumą sunkias emocijas išgyvenančioms besilaukiančioms ar neseniai pagimdžiusioms moterims / vyrams.

	Tikslinės grupės
	-14-49 m. įvairios socialinės padėties Lietuvoje gyvenančios moterys (bei lietuvės gyvenančios kitose šalyse), tiek gyvenančios su partneriu, tiek vienišos, kurios laukiasi ir išgyvena  įvairių aplinkybių sukeltus emocinius sunkumus, baimes, nerimą, vienišumą, o taip pat išgyvenančios sunkias emocijas po gimdymo ar pogimdyvinę depresiją;
-Įvairaus amžiaus ir socialinio sluoksnio vyrai, kurių partnerės laukiasi ar neseniai pagimdė ir, kurie išgyvena sudėtingas su partnerės nėštumu ar vaiko atsiradimu susijusias emocijas.
-Medikai, susiduriantys su sunkias emocijas išgyvenančiomis moterimis nėštumo metu ar po gimdymo: akušeriai – ginekologai, akušeriai, šeimos gydytojai, slaugytojai, galimai kiti medikai (visoje Lietuvoje).
-Kiti specialistai bei visuomenės nariai, galintys susidurti su moterimis, išgyvenančiomis sunkias emocijas nėštumo metu ar po gimdymo, ar dirbantys jų prevencijoje: visuomenės sveikatos specialistai, socialines paslaugas teikiantys specialistai, paprasti piliečiai ir pan. (visoje Lietuvoje).

	Numatomos vykdyti veiklos
	-Psichosocialinės bei psichologinės konsultacijos;
-Žindymo specialistės, dulos, akušerės konsultacijos;
-Kitų specialistų konsultacijos (psichiatro, teisininko, genetiko, pediatro, neonatologo, ginekologo);
-Savitarpio paramos grupė moterims, išgyvenančioms sunkias emocijas nėštumo metu;
-Savitarpio paramos grupė moterims po gimdymo, kaip prevencija sunkių emocijų atsiradimui;
-Savitarpio paramos grupė jau išgyvenančioms sunkias emocijas po gimdymo;
-2 dienų stovykla besilaukiančioms ar neseniai pagimdžiusioms moterims;
-Šokio – judesio užsiėmimai moterims po gimdymo;
-Kitos terapinės sesijos besilaukiančioms moterims;
-Materialinės paramos sunkumus išgyvenančioms besilaukiančioms moterims suruošimas;
-Informacinės medžiagos platinimas (po medicinos įstaigas, socialines paslaugas teikiančias institucijas ir pan.);
-Informacijos talpinimas medikų žurnaluose;
-Google reklama, FB paskyros bei www.krizinionestumocentras.lt puslapio administravimas;
-Lauko reklama;Audio reklamos transliacijos (M1, „Žinių radijas“);
-Informacinis pranešimas žurnale „Mamos žurnalas“, www.mamoszurnalas.lt ir FB Mamos žurnalas.

	Laukiami kiekybiniai ir kokybiniai rezultatai, projekto vykdytojo numatytas projekto tikslo pasiekimo kriterijus (-ai) ir jo (-ų) rodiklis (-iai)

	Bendras unikalių asmenų, gavusių konsultacijas (psichologines, psichoemocines, dulų, ginekologo, teisininko ir kt.) skaičius – 110; Suteiktų konsultacijų (įvairių) skaičius – 570;
1. Psichosocialinė konsultacija. Emocinė parama ir palaikymas viso nėštumo metu bei pogimdyminiu laikotarpiu labai padės moterims, nes jos pasijaus, kad yra ne vienos, o priešingai - išgirstos, svarbios, priimamos ir suprantamos, o tai sumažins įtampą, stresą ir didelį psichologinį krūvį. Socialinė darbuotoja, konsultantė pastebės jautrias moters būkles ir laiku siūlys kito, jai geriausiai šiuo metu galinčio padėti, specialisto pagalbą. Planuojama, kad tokią pagalbą gaus 80 asmenų. Planuojama, kad bus suteikta 400 tokių konsultacijų.
2. Psichologo konsultacija. Laiku suteikus tinkamą pagalbą sumažės depresijos simptomai nėštumo metu ir pogimdyminiu laikotarpiu. Planuojama, kad tokių konsultacijų bus suteikta 30 asmenų.  Planuojama, kad bus suteikta 100 tokių konsultacijų.
3. Žindymo specialistės, dulos, akušerės konsultacijos. Gavusios kvalifikuotos dulos konsultaciją, moterys nurims, žinos kas jų laukia gimdymo metu, ko gali tikėtis iš pačio gimdymo, aplinkinių. Dulos pagalba po gimdymo labai reikalinga ir tikrai prisidės prie emocinės gerovės, bei pogimdyminio nuovargio ar depresijos prevencijos. Planuojama, kad tokias konsultacijas gaus 20 asmenų. Tokių konsultacijų planuojama 40.
4. Kitų specialistų konsultacijos (psichiatro, teisininko, genetiko, pediatro, neonatologo, ginekologo). Gavusios profesionalaus gydytojo (ginekologo, genetiko, neonatologo ir kt.) konsultaciją bei sužinojusios tikslesnę informaciją apie savo nėštumą ar vaiko sveikatą, moterys (vyrai) nurims, gebės  priimti palankiausią sprendimą dėl tolimesnės nėštumo eigos ar vaiko gydymo eigos. Teisinė pagalba moterims, kurios patiria spaudimą iš partnerio, yra labai svarbi, nes padės joms patikėti, kad, susitvarkiusios visus galimus dokumentus ir teisinius klausimus, jos sugebės pasirūpinti savimi ir savo vaiku. Tai taip pat padės joms nurimti, pasitikėti savimi ir pozityviau žvelgti į ateitį. Planuojama, kad kitų specialistų konsultacijas gaus apie 20 asmenų. Tokių konsultacijų bus apie 30.
5. Savitarpio paramos grupė moterims, išgyvenančioms sunkias emocijas nėštumo metu.
   Savitarpio paramos grupė moterims po gimdymo, kaip prevencija sunkių emocijų atsiradimui.
   Savitarpio paramos grupė jau išgyvenančioms sunkias emocijas po gimdymo.
Savitarpio paramos grupėse sudalyvaujančios moterys, besidalindamos savo jausmais bei patirtimis, lengviau išgyvens emocinius sunkumus bei išsaugos geresnę psichinę sveikatą. Dalinimasis savo išgyvenimais su moterimis, kurios turi panašią patirtį, nuramins ir suteiks stiprybės įveikti sunkumus. Planuojama, kad savitarpio paramos grupėse sudalyvaus 25 asmenys. 
6. 2 dienų stovykla besilaukiančioms ar neseniai pagimdžiusioms moterims. Aplinkos pakeitimas, naujos veiklos, buvimas su moterimis išgyvenančiomis panašias emocijas, padės ištrūkti iš nerimastingų minčių rato, prablaškys, nuramins, suteiks  optimizmo ir naujų žinių. Planuojama, kad stovykloje dalyvaus 8 moterys.
7. Šokio – judesio užsiėmimai moterims po gimdymo bei kitos terapinės sesijos besilaukiančioms moterims. Moksliniais duomenimis, judėjimas, joga, audio ar kvapų sesijos, kvėpavimo pratimai padeda nurimti, atsipalaiduoti, labai teigiamai veikia moters psichinę savijautą, užkerta kelia depresijos atsiradimui. Specialūs nėščiųjų jogos pratimai padeda kūnui pasiruošti gimdymui, o specialios  kvėpavimo technikos gimdymo metu prisideda prie mažiau skausmingo ir efektyvesnio gimdymo. Po šokio - judesio sesijų moterys gali tikėtis: gyvenimo džiaugsmo pojūčio atsiradimo, geresnės ir stabilesnės emocinės ir fizinės savijautos, stipresnio savo kūno pajautimo, savivertės padidėjimo, ryšio atradimo tarp savo minčių, jausmų ir veiksmų. Šokio – judesio terapijoje užsiėmimuose sudalyvaus 20 moterų (vyrų). Kitose veiklose  dar 5 moterys.
8. Materialinės paramos sunkumus išgyvenančioms besilaukiančioms moterims suruošimas. Esminių materialinių poreikių užtikrinimas stipriai įtakoja emocijas, didina saugumo pojūtį, mažina beviltiškumo jausmus. Tokius kraitelius gaus 30 moterų. Bus skirta 3000 finansinės paramos. Bus dalinama ir kitokia parama (sauskelnės, higienos priemonės, rūbai, žaislai ir kt.)
9. Informacinės medžiagos platinimas (po medicinos įstaigas, socialines paslaugas teikiančias institucijas ir pan.). Padidės sveikatos priežiūros darbuotojų, socialines bei kitas paslaugas besilaukiančioms ar neseniai pagimdžiusioms moterims teikiančių specialistų žinios apie realias nemokamos tęstinės pagalbos galimybes moterims, išgyvenančioms sunkias emocijas  nėštumo metu bei pagimdžius. 
Planuojama išplatinti 4000 vnt. skrajučių, 100 vnt. plakatų. Planuojama, kad šiomis priemonėmis apie nemokamą pagalbą sužinos 1500 medikų bei kitų specialistų.
10. Kontaktai su žiniasklaidos atstovais. Speciali radijo laida. Specialioje laidoje sustiprėtų visuomenės gilesnis mūsų aptariamos problematikos supratimas, suvokimas kad reikia nedelsti, laiku kreiptis pagalbos, kaip suprasti, kad jau reikia kreiptis ar nukreipti artimą pagalbos. Laidos pagalba tikrai būtų pasiekta 70 000 auditorija.
11. Lauko reklama. Dviejų reklaminių kampanijų suminiai kontaktai: 15 500 000.Šios veiklos dėka padidės visuomenės (ir didžiuosiuose miestuose ir mažesniuosiuose) bei kitų specialistų žinios apie realias tęstinės kompleksinės pagalbos galimybes asmenims, išgyvenantiems emocinius sunkumus laukimosi ir pogimdyminiu laikotarpiu. Žmonės sužinos, kur galima nukreipti artimąjį ar kur kreiptis pačiam, jei iškyla tokios problemos, bei tuo pačiu labiau atkreips dėmesį į pogimdyvinės depersijos problematiką bei prevenciją.
12. Audio reklamos transliacijos. Padidės visuomenės supratimas, kad reikia kreiptis pagalbos ir žinomumas, kur galima kreiptis ir sulaukti tos pagalbos. Abiejų radijo stočių reklaminių kampanijų dėka bus pasiekti virš 1 500 000 asmenų. 
13. Informacinis pranešimas mamų žurnale „Mamos žurnalas“ bei www.mamoszurnalas.lt. Leidiniu planuojame pasiekti apie 6500 pagimdžiusių ar dar besilaukiančių moterų ir dar 200 000 internetinio portalo pagalba. Moterys sužinos apie pagalbos, kurios joms gali prireikti artimiausiu metu, galimybes. Tikimės, kad ši informacija paskatins jas neuždelsti ir gauti pagalbą laiku.

